शाहजहांपुर//क्रिएटिव आर्ट ग्रुप द्वारा आयोजित किए जा रहे शाहजहांपुर युवा महोत्सव 2018 के दूसरे दिन कल प्रथम सत्र में गांधी भवन प्रेक्षागृह में किशोर अवार्ड 2018 का ऑडिशन आयोजित किया गया। जिसमें प्रदेश की विभिन्न जिलों से आए प्रतिभागियों ने अपने अपने फन के जौहर निर्णायको के समक्ष पेश किए। बतौर निर्णायक मंडल में मोहम्मद अजीज, केशव पंडित, मोईन सिद्दीकी मौजूद रहे। शाम के सत्र में महोत्सव के अंतर्गत लाफ्टर शो कॉमेडी नाईट का आयोजन किया गया।